Lo-Renz-O/malagasy-sentence huggingface dataset:
Alohan’ny hanombohana dia tsy hainay ny tsy hisaotra izay rehetra mendrika izany. Isaoranay voalohany indrindra ilay nahary nandrotsaka taminay ny fahasoavany ka nahavitanay izao asa izao. Ho azy irery anie ny haja sy ny voninahitra. Isaorana lehibe indrindra andriamatoa talen’ny sekoly eto amin’ny e. N. S, raiamandreny mpanabe, nitantana ny sekoly hamokatra olom-banona ilain’ny firenena nandritra ny taona maro. Isaorana andriamatoa raharijaona alphonse izay nanaiky ho filoha mpitarika ny fanohanana, namoy ny adidy aman’andraikitra maro mba hanampy anay. Ho feno ny fahasoavana ilainao hatrany anie ny fiainanao. Isaorana feno sy mitafotafo toy izany koa andriamatoa randriamahazo jean claude izay tsy nitandro hasasarana fa nahafoy tena sy fotoana, tsy nitarain-tana-miempaka, tsy nikely soroka fa nilanja fahazotoana hatrany nitsara ity asa ity ary nivimbina risi-po sy finiavana tamin’izany. Hambinin-java-manasatra anie ianao. Tolorana fisaorana manokana eto ramatoa ratiaray suzette izay nitarika anay tamin’ny fikarohana ka nanoro lalana sy nanitsy ny dia ary nanampy anay, nitoto nahafotsy, nahandro nahamasaka izao asa izao. Hitombo ao aminao hatrany anie ilay harem-pahalalana efa nanananao ka nifampizaranao taminay. Isaorana eram-po, eran-tsaina ireo mpampianatra sy mpanabe ary ny mpiara-miasa rehetra eto amin’ny sekoly izay nikolokolo sy nampiana-mamindra anay. Hioty voka-tsoa amin’izay hatao hatrany anie ianareo. Isaorana etoana ny mpiara-mianatra rehetra eto amin’ny e. S, indrindra ny andiany m. A. T. E. Z. A izay niara-nanavatsava taminay ny taona maromaro, eo koa ireo tapaka sy namana rehetra sy ny olona rehetra izay nanampy anay, na mivantana izany na ankolaka, tamin’ny fanatontosana ny asa. Samia ho tafita amin’izay iriny avy. Tsy dikaina fisaorana ireo rahavavy ao amin’ny fikambanan’ny zanaka vavin’ny fitiavan’ny fo masin’ i jesoa izay nanohana anay tamin’ny lafiny rehetra sy nanampy betsaka anay tamin’ny fanatontosana ny asa ary nankahery anay tsy ho kivy na hiraviravy tanana teo am-piatrehana ny sedra aman’olana maro
Ity asa fikarohana mahakasika ny riba fanafanana omby ity dia vokatra azo avy amin’ny fanadihadiana ny tanànan’ambohijanaka sy baiboka atsinanana. Koa ny fizarana voalohany amin’ity asa fikarohana ity dia haompana manokana amin’ny fanoritsoritana sy fampahafantarana ireo toerana ireo. Toko telo no handravonana izany fampahalalana azy ireo izany, ka ny toko voalohany dia hanehoana azy ireo eo amin’ny lafiny jeôgirafika aman-tantara. Ny toko faharoa no hanasongadinana ny mahakasika ny toe-karen’izy ireo. Ny toko fahatelo farany kosa no hijerena manokana ny lafiny fiarahamonina ao aminy.
Raha amin’ity bokin’ny ohabolana ity, dia sarotra ny hanome famintinana satria isaky ny toko sy andininy dia samy hafa avokoa ny foto-kevitra fonosiny; na izany aza anefa, amin’ny ankapobeny dia mifototra amin’ny fahatahorana an’i jehovah avokoa.48 nefa rehefa tena dinihina dia mihodinkodina amin’ireto hotanisaina ireto ihany ny fifanoheran’ny zavatra tsara sy ny zavatra ratsy ny fifanoheran’ny fahendrena sy ny fahadalana ny fifanoheran’ny fahamarinana sy ny faharatsiana ny fifanoheran’ny fahatsoram-po sy ny fahihirana ny fitiavana sy ny fankahalana ny vava tsara sy ny fiteny ratsy.
Izany fiovana izany dia niteraka fahadisoam-panatenana teo amin’ny olona hafa satria rehefa mahita izay tsaratsara izy dia ilaozany ny hafa. Anisan’izany koa i jaonary raha teo amin’ny lafiny fitiavana no resahina. Lehibe tokoa ny fanantenako napetrako taminy. Efa nanonofy zavatra maro samihafa ho an’ny fiainanay ho avy aho fa natoky hahasetra ny mafy noho ny fitia mifamaly kanefa hay dia nofitahiny fotsiny. Nataony karazan’ny filan-tsy mahita fotsiny aho.
Ny filazan-javatra ao amin’ny toe-javatra manomboka matoa nisy ny tantara iray dia tsy maintsy nisy ny toe-javatra na anton-javatra nahatonga azy hisy. Amin’ny tantara foronina dia miankina betsaka amin’ny fanombohana ny mety ho fizotry ny tantara manaraka rehetra. Any amin’io ampahany io araka izany no ahitana taratra ireo singa mandrafitra azy sy izay hevitra tiana havoitra. Tsy hiseho ho azy araka izay tiana hatao anefa ireo fa misy endrika sy fomba atao entina mamoaka azy. Ny fampiasana sarin-teny samihafa natao indrindra hamoahana ny any am-po na hanazavana hevitra no asa voalohany amin’izany. Araka ny fandinihana natao dia azo aravona ho telo ny fomba nentin’ny mpanoratra namoaka ny heviny mahakasika ny lohatenin’ny asa fikarohana ny endrika fanovan-javatra, ny endrika tamberin-javatra, ny endrika sarin-teny hafa. Hojerena araka izay fisesiny izay ireo fomba filazan-javatra ireo.
Ho an-drajoro, ny fomba atao hitsimbinana ny aina dia ny fahaizana mitsitsy ny vola sy ny harena eo am-pelantanana. Misy fetrany, hoy izy, ny fikaramana ka tsy tokony horobaina izay efa ananana. Rehefa tsy mahay mitsitsy tokoa mantsy, dia ho sahirana amin’ny fiainana any aoriana, satria tsy misy intsony ny hohanina ary mety ho ny aina mihitsy aza no hanefa. Hoy anefa ny fitenin’ny ntaolo hoe mamy ny miaina , ary aleo maty rahampitso, toy izay maty anio andrianary ratianarivo ihany koa dia mbola manana ny heviny, ary azo atao laza adina hofakafakain’ny mpianatra mihitsy izany. Hoy izy tadiavo ny vola, katsaho mafy fa ilaina; ka aza mbola tola, fa ny harena anie no aina. 264
Toko ii rafitra endrika ivelan’ny tononkalo manampy amin’ny fikarohana ny lafika tokana ihany koa ny fijerena ireo rafitra endrika ivelany anehoan’ny mpanoratra ny tononkalo. Ny fanantitranteran’ny pôeta rafitra iray toy izao, na toy izao , dia tsy maintsy hisy heviny68 , hoy i weber. Ireo endrika avelany isehoan’ny tononkalo no hodinihina amin’izany, fa tsy miditra amin’ny vontoatiny. Azo raisina ho soritra endrika ivelany ny mari-piatoana, ny toetran’ny fehezanteny, ny rima, ary ny sori-tsarim-panoratana ny tononkalo. Ireo no hodinihina misesy, ka ny mari-piatoana no anombohana azy.
Te haneho ny mpanoratra eto fa ilaina ny fifampitokisana eo amin’ny mpivady, na dia tsy mitovy firenena niaviana aza izy ireo. Ny vehivavy nisafidy ny hanambady lehilahy tsy mitovy firenena aminy dia tokony tsy ho be fanahiana loatra, satria safidiny izany. Ny mba hisian’ny firindrana sy ny filaminana no tanjona. Ao amin’ny fitsaram-biby ihany koa no ahitana taratra ny fiainam-panambadian’i madama ivone sy i ralf. Somary misy fifamahofahoana eo amin’ny fiainan’izy mivady, ary toa hita taratra foana ny tsy mampitovy firenena azy ireo. Mitafy fandeferana hatrany anefa i ivone, na dia hita ho mahery setra aza i ralf vadiny. Ny zanany ihany koa
Misaotra anareo, tompoko, andriamanitra hanampy, zanahary hitahy, ho lava andro iainana, hitady hahita, fa dia misy tokoa ny sakaiza tiana sy ny havana tsy mahafoy. Raha vao nahazo ny filazana ianareo dia tonga nanatrika sady mbola nitondra vola aman-karena ihany koa. Be dia be io, tompoko, fa tsy kely fa ny hany atao dia hoe mitomboa be ny nialany.94 aorian’izany, vao miroso amin’ny fifanantsafana ny vaovao ny roa tonta ary mandritra izany, tolorana fanalana hetaheta ireo vahiny ireo ny toaka sy ny zava-pisotro hafa toy ny coca, kafe, dite
Ny tanjon’ny fizahantany ny fizahantany dia antoka iray hanatrarana ny fampandrosoana ny fiarahamonina sy ny lafiny toe-karena. Fomba iray hamongorana ny fahantrana ny fandraisana mpizahatany, raha voafehin’ilay faritra tsara, satria mamorona asa ho an’ny mponina ao amin’ilay faritra. Hivelatra ny lafiny mahaolona ary hiaina an-kalalahana ny mponina raha miakatra ny fari-piainany, noho ireo asa vokarin’ny fizahantany. 2.2.1.4. Ny lalàna mifehy ny fizahantany
Raha akapoka atao indray mijery ny toe-panahin’ny tanora ao amin’ny vakivakim-piainana, dia izao no azo ambara tsy dia mbola simba tanteraka akory ny hatsaram-panahy sy ny fahaiza-mifandray amin’ny manodidina nampianarin’ny soatoavina ny tanora. Efa atahorana anefa ny hahasimban’izany miandalana, noho ny hamafisam-piainana sy ny elanelana eo amin’ny saranga tsy mitovy. Ary efa tena tokony hasiam-panamafisana mba tsy hihozongozonany na hirodanany tanteraka. Ny mpanan-karena mantsy tsy mitsahatra ny mampitombo avonavona sy haratsian-toetra, tahaka ny ataon-dramily mianaka sy aziz. Etsy ankilan’izany kosa, ny mahantra dia tokony hanamafy orina ny hatsaram-panahiny sy ny fifankatiavany mba hiarahany mivoaka avy ao anaty kizo. Na eo amin’ny fiainan’ireo efa nahazo taona koa aza dia mivandravandra ireo sary ireo. Raha ampitahaina, ohatra, ny fiainan’ny vahiny manorim-ponenana eto amintsika ary manan-katao tahaka an’i aziz; sy ny tompon-tanàna mitrongy vao homana toa an- drakotovao. Ny iray voalohany nambaran’itsiry amin’ny hoe nodinihiko tsara ity mpampiasa ahy lehilahy fatsora! Ny fijeriny nandositra, ny orony mifaingoka, ny vatany voloina sary vongan’ny fangoloka mpanambàka. Niosanosana tamin’ny hatsembohan’ny madinika ka vondraka sy mivoraka toa kisoa vositra. 183 ilay faharoa indray, tsy mitsahatra ny mananatra sy maneho fandeferana mandrakariva. Hoy izy tamin’itsiry ary mananatra an’ise aho, ry tsiry toa mba hendrihendry ihany no fijeriko an’ise aza manaiky tarihin’izay adala ho any amin’ny hadalany! Aleo mihinan-kely toy izay mihinana ny tsy fihinany! 184 ny toe-panahin’ny tanora mpandray anjara ao amin’ny onjam-pilafila indray no hojerena manaraka.
Maro ny sarin-teny hita ao amin’ny asa soratry ny mpanoratra, fa ny tena misongadina, dia ny fanovana anarana. Indreto misy ohatra vitsivitsy ahitana izany ? Dia mivadika amin’iretsy terak’ikalahafa ny mason-dramatoa. Itena mihitsy izany ry galy no nahavita izao, sa itena ry sakay ? , tena ianareo mihitsy ry mada. Zt ? Mangoraka ry dadabe sy nenibe, manao didy famelan-keloka mba hodian’ireo zafikely any an’efitranony, nefa mbola manao tetika foana ry naivo mbamin-dry ndrema zt toy izao avy ireo olona voatonontonona ireo ny zanaka nomelohina notondroina amin’ny anarana hoe ry galy, ry mada, sns ao amin’ny sombin-tantara zt, dia tsy iza akory fa ireo mponina zanatany, dia ny senegaly sy ny malagasy izany ilay ramatoa, dia i lafrantsa, izay milaza tena ho reny malala, kanefa reny masiaka sy tsy mifaditrovana ny dadabe sy nenibe kosa, dia ireo malagasy tsivakivolo, nitolona sy nikatsaka isanandro ny fahaleovantena sy ny amnistia faobe.
Pour les documents commerciaux, il faut que la société tpfjkm mette en exergue le bon de commande, le bon de livraison, les fiches de stock, les factures d’achats, les facteurs de ventes. Et pour être efficace, il faut définir et mettre en place la fonction de la politique d’achat définir les taches de chaque unité par rapport aux objectifs fixés, prendre connaissance des besoins des clients, veiller à la satisfaction des bons de commande clients, s’assurer de la qualité et de la disponibilité des biens et ou services fournis il faut définir et mettre en place aussi la fonction budgétisation d’achat, la fonction agrément des fournisseurs , la fonction réception et acceptation des bons de commande , la fonction traitement de la commande , la fonction livraison de la commande , la fonction facturation , la fonction octroi d’avoir aux clients et la fonction encaissement des règlements des clients , la fonction suivi des créances recouvrements et pour l’analyse de contrôle des opérations comptables, nous avons procédé à des tests de conformité afin de nous assurer de la fiabilité des informations collectées. En plus, les tests ont porté sur dix bons de commande déjà classés à la comptabilité. Ces tests ont consisté essentiellement à vérifier l’existence de bons de commande ; l’élaboration des pv de réception de bon de commande ; la certification des bons de commande ; l’existence de bordereaux de livraison ; le visa et la signature des bordereaux de livraison ; le paiement des factures ; l’imputation et la saisie des règlements clients et l’existence de consultation pour octroi de crédit.
Amin’ny ankapobeny dia ny tsy fahampiana no fototry ny olana amin’ny fanabeazana. Azo sokajiana telo izany fototry ny olana izany ny olana eo anivon’ny sekoly, ny olana eo amin’ny mpianatra sy ny ray aman-drenin’ny mpianatra, ny tsy fahampian’ny sekoly manofana araka asa.
La réorganisation est une notion d’ordre, car il faut qu’à tous les niveaux de contrôle s’installent déjà au moins les principes fondamentaux. Puisque quelques uns d’entre eux ne sont pas mis en place, saf est sollicité à porter une réflexion à ce sujet. Notre travail de recherche s’articulait particulièrement au niveau central pour proposer des solutions toujours adaptées à ce niveau, mais il est fort probable que l’effort sera vain tout y en restant figé. Nous connaissons que saf intervient dans plusieurs régions de la grande île à travers ses antennes ; la pratique du contrôle interne pourra logiquement s’imposer à tous les échelons d’exécution central, région, antenne ce qui implique alors une grande mutation en matière d’organisation au sein du saf. 2.2.3 en matière psychologique
Ry masiaka be ronono tsy nihambo ho zanahary a ny samoina valaka, hono, no manadino ny ramiary! A izahay kosa hanandratra b raha tsy nisy ianao mpampianatra b nety tohatra hiankarana, d tsy ho nisy fivoarana. D misy andininy dimy ity tononkalo ity, ary ahitana andalana enina. Voahaja
Mikasika izany ary samy mamosaka ny heviny eo daholo izy rehetra ao ireo izay manohana ny lohahevitra, ao kosa ireo izay tsy manaiky ka mitsipaka izany, ary ao ny tsy manan- kevitra. Andraikitry ny mpampianatra ny manao izay hampafana ny ady hevitra mba hahamaro isa ny mpandray anjara. Adidiny ihany koa ny mandamina sy mifehy izany fampandraisana anjara izany mba hisian’ny filaminana ao an-dakilasy.
Rehefa nigadona ny 23 novambra dia nanomboka nanao ny anjara- famelabelarany ny sokajy faharoa. Marihina fa tsy nanatrika io seho voalohany io ny tenanay. Fanononana ny lesona voaoman’ny sokajy fotsiny no natao tamin’izany; fa tsy mbola nisy ny fanazavana natao araka ny voalazan’ny mpianatra iray. Nohamarininay tokoa fa efa voarakitra tao anatin’ny kahie sahady ny lesona, ary tamin’ny seho faharoa ny 24 novambra nahatongavanay tao an-dakilasy vao nanomboka nanazava hatrany amin’ny voalohany ny lesona nadika ny sokajy. Isaky ny fehezanteny na fehezan- kevitra no nanaovana izany fanazavana izany. Afaka manontany an’ireo tompona famelabelarana amin’izay hevitra tsy azony ny mpianatra tsirairay. Tsy nitazana fotsiny i a nandritra izany fa nanampy ny sokajy mba hahatafavoahany ny fanazavana nangatahin’ny namana teny an-toerana. Araka izany, tsy ny valim-panontaniana avy hatrany no nambaran’i a, fa niezaka namadika ny fanontanian’ny mpianatra ho mora azo izy mba hahafahan’ny rehetra mikaroka ny valiny marina sy mitombina. Inty misy ohatra maneho izany mpianatra iray no nangataka ny famerenana ny fanazavana ny hoe avy amin’ny razana ny hasina ny hasina ananan’ny razana teo aloha nolovain’ny taranany taty aoriana.
Ndeha haverina ho kaloina ao an-tsain’ny gasy indray ilay efa nohamavoina taona maro lasa izay ndeha hampahatsiahivina azy f’izay ela be izay anie ho an’ireo malagasy ny fihavanana no lehibe holazaintsika azy indrindra fa tsara loatra ny fivoarana raha toa mahay mandrindra ny anao ho loha-laharana ankehitriny izao mantsy dia nanjavona izany ka ny fihavanana avy no niova ho fankahalana noravain-dravola ilay fifanajana fahiny ka ny tsara, voakora fa ny ratsy, ts’isy tsiny ndeha haverina ny kalo ny vazon-drazana hatrizay dia hampodiana ny takalo tsy hisian’ny antsojay aza ela fa malaky ndeha hiaraka, hifarimbona sao efa latsaka an-kady vao hifampisintosintona.
Tsy amin’ny fiainan’ny fiarahamonina andavanandro ihany no akana ohatra amin’ny fiaimpianan’ny akoho. Tena ampisaina amin’ny fomba amam-panao tokoa ny akoho. Izany dia mananafy fa tsy afa-misaraka amin’ny rafi-pisainana malagasy ity karazana biby fiompy iray ity.
Momba ny mpanoratra anisan’ny manampy amin’ny fahazoana ny asa soratra iray ny fahafantarana ny mpanoratra azy. Maneho izany ny filazana fa ny fandalinana ny tantaram-piainan’ny mpanoratra, dia manampy ny mpamaky amin’ny fanakarana ny hevi-dalina ao2. Toy ny olon-drehetra ihany anefa ny mpanoratra, izany hoe miara-miaina amin’ny olana ao anaty fiarahamonina iray. Araka izany, manana ny loharano nipoirany sy ny fianakaviany izy. Ny momba izany indrindra no hovahavahana ato amin’ity fizarana manaraka ity. Arahin’ny fandinihana ny fiainany amin’ny maha mpanoratra azy izany ary faranana amin’ny fandinihana ny asa soratra, tantara foronina fa velona indray izany.
Izy hoe handramantsika hoy izy 1966 62 , ny hanambatra ny lojikan’ny fifandraisam- pitantarana hatrany am-piandohana ireo izay mitondra sy mamelona ny fitantarana hatramin’ny farany no arahantsika10. Ataontsika anaty fafana ireo karazana vanin-tantara, izay vitsy tsy araka ny niheverana azy ary ilaina ny fisafidianana ny mpitantara. Io fafana io no fototry ny fanasokajiana ny asan’ny olon’ny tantara11, hoy hatrany izy 1966 62 .
Hevitra, mitovy vahana, hita ao amin’ny fehezanteny telo voalohany dia mandoko fa mitovitovy tantana tsy mba mety taitaitra ny olombelona izany hoe varimbariana, milamindamina fa tsy taitaitra kanefa ny mahasoa any amboalohany dia andriamanitra. Tsy ny vato no mila olona, na ny farihy no mila tsiriry na ny masoandro no mila vahoaka. Io fanehoana ny halehiben’andriamanitra io no ilalaovana amin’ny prolepse hoe andriamanitra ary nanoloana mpisolo tena tampisaka -ny eo amin’ny toerana nialany. Mandoko fa izy no tokony ho voalohany amin’izay atao. Ny fahalemen’ny olombelona eto dia izay tsy mahataitaitra azy amin’andriamanitra izay. Eo no isehoan’ny fananaran’ny mpanoratra ka amin’izany no ilalaovany ny épanode mila tamberim-boanteny hita etsy sy eroa tsy voafetra mialoha ny toerana hisy azy. Manenika ny mpanoratra eto ny hevitra hoe mitady mila ka miverimberian foana. Ny olombelona mila manatona an’andriamanitra, andriamanitra rahateo mila ny olombelona. Asehon’ny mpanoratra ary fa mifampiantso sy mifampitady ny olombelona sy andriamanitra ka tokony hifanatona. Izay rehetra izay dia mivadika ho hery rehefa manandratra ny finoana.
Ny sokajin- kevitra raketin’ny asa sorany ny fifandraisana amin’ny lafiny hevitra. Jerena eto ireo ambaratongan- kevitra raketin’ny asa soratra amin’ny ankapobeny ; ny hevitra raikitra ara-bakiteny hevitra ambadika, ary ny hevitra tsy raikitra, ampifandraisina amin’ny rafitry ny lahatsoratra sy na ny tantaram-piainan’ny mpanoratra sy na tantaram-pirenena zava- misy sns. Fitrandrahana ny fironana na ny hevitra mitondra ; fitsikerana ny fanehoany izany ao amin’ny sangan’asa filazan-javatra sy rafitra, ny rima, ny ngadona, ny feo, ny refy, ny tsirin-teny, ny voambolana, sary fanasongadinana izay mampiavaka ilay mpanoratra amin’ireo lafiny ireo. Fitadidiana ny andalana na ny andininy. Tena kanto sy na ahitana hevitra mafonja. Tononkalo 5 isaka ny mpanoratra raha kely ; vakivakim- piainana, i. P. Andriamangatiana
Amin ny maha fotoana natokana anaovana fizarana asa ny vanim-potoana nandalovana tao amin ny sekoly dia voatsinjara ho dingana roa miavaka tsara izany. Ny voalohany amin izany ny fanatrehana ny fampianaran ny mpampianatra narahina ary ny faharoa kosa dia ny fandraisana an-tanana ny fampianarana. Io dingana voalohany io, izay nahafahana bebe kokoa nandinika ny fampianarana sy ireo olana izay mety hitranga mandritra izany no tena hasongadina ka hovahavahana manaraka eto.
Olana nosetraina sy vahaolana noraisina nisy dia nisy tokoa ny olana nosetraina teo am-panatanterahana ny asa fikarohana. Anisany tamin’izany ny tsy fahitana ireo karazam-boky sasantsasany izay tokony hovakina. Na izany aza anefa dia tena nanampy betsaka anay tamin’ny fanangonana tahirin-kevitra ka nahafahanay nanatontosa izao asa fikarohana izao ny fikirakirana ny tranonkalam- pifandraisana. Teo ihany koa ny olana ara-potoana. Nisy ny fomba fampianarana izay noeritreretina fa hampiharina mandritra ny fizarana asa. Noho ny fahafohezan’ny fotoana nanaovana izany anefa dia tsy afaka nivalampatra tamin’izany izahay fa voafetra ihany. Na izany aza dia mba afaka nampihatra izany fomba fampianarana izany ihany izahay na dia tao anatin’ny seho fampianarana vitsivitsy monja aza ary tsapa fa nahitana voka-tsoa ny fampiasana izany.
Fanamarihana azo heverina fa misy fifandraisany ny mpamaritra io mbamin’ny ilay amin’ny teny malagasy sy ny mpanondro huyo sy yule amin’ny swahili. Ny endrika swahili tena mifanakaiky am-panononana amin’ireo mpamaritra malagasy ireo dia ny mpanondro hiyo sy ile. Ireto endrika farany ireto dia
Tafavoaka haingana kosa randria, ny fiara no nitalakotrokotroka nahazo ny lohasaha, ilay jiolahy voarainy ary tratrany totohondry indrindra eo amin’ny valanoranony. Voadakan’io izy ka nikodia nahazo sisin-dalana ary niara- nivarina tamin’ny vato nifanongoa. Teo indrindra no niantsona ilay fiara tafara-dalana taminy, nampirehitra ny jiro maheriny. Jambena ny mason-drandria tsy nahita na inona na inona intsony. Poa-basy no henony nanako nanaraka ny fianjerany tany an-kady e. R. , ho avy ny maraina, tak. 186
Ny c. P. I. E indray dia sehatra iray hihaonana’ireo mpampianatra taranja mitovy avy any amin’ny sekoly samihafa. Tsy natao ho an’ny sekolim-panjakana irery ihany izany, fa mety ho an’ny mpampianatra any amin’ny sekoly tsy miankina ihany koa. E dia sehatra iray hi fampizarana traik efa sy ho famahana olana ary fandinihana fomba amam-panao vaovao. Ireo hevitra na volavolan-kevitra voarindra tany amin’ny c. E isan-tsekoly no iaingana indray eto. Ny hevitra tapaka amin’izany dia tsara raha arafitra ho tahirin-kevitra ka aterina any amin’ny minisitera tomponandraikitra. Tsara , araka izany, raha miainga avy aty amin’ny fototra no hamolavolana ny fandaharam-pianarana. Raha omen’ny avy any ambony avy hatrany mantsy izany dia mety tsy hi fanaraka amin’ny filàna sy ny zava-misy any amin’ny sekoly. Izany toe-javatra izany dia mitarika fahalainana ho an’ny mpampianatra sy ny ho an’ny mpianatra. Noho izany, dia tsara raha miainga avy amin’ny c. E sy c. E ny fandrafetana ny fandaharam-pianarana, satria nyhevitry ny maro mahataka-davitra tokony hampitomboana ny lanjana ora anaovana ny taranja malagasy, indrindra ho an’ny seha-piofanana fpi izay nifotorana aseho mazava tsara ireo tanjona kendrena isaky ny lohahevitra. Tsinjaraina mazava ireo zana-dohateny atao isaky ny lohahevitra mba hialana amin’ny faminavinana ataon’ny mpampianatra tsirairay. Omena tari-dalana momba ny tombana tokony hatao sy ny endrika hanatontosana izany ny mpampianatra. Hamafisina sy halalinana ny tantaran’i madagasikara, satria tsy misy taranja tantara sy jeogirafia any amin’ny lisea tekinika any amin’ny zana-taranja literatiora no tsara hametrahana izany hamafisina ny fampianarana ny lafiny maha olona toy ny fahendrena, ny fahalalana ny fananam-panahy, ny fihavanana. Tokony hohamafisina tsara ireo lafin-javatra ireo ho solon’ny taranja jeogirafia. Any amin’ny zana-taranja riba sy lohahevitra no tsara anaovana izany.
Indrisy ry vola, mizanam-piangarana, mibaiko, mandidy, manao fandaharana, mitondra ny ambony ho avo hatrany, 20- manetry ny iva mba hidina ambany ! Ny peniko androany tsy maintsy voatebaka, ho be rediredy, ho haron-tabebaka ; ho maro ny maso tsy maintsy hanjola, ity penina ory miampanga ny vola,
Baiboly. Manaraka izany, miorina amin’ny fenitra kristiana ny tantara, araka ny fiheverana kristiana dia miteraka fahavoazana maro ny tsy fanarahana azy io. Fototry ny fahavoazan’i sahondra ny tsy fanarahana io fenitra io, teo koa anefa ny fahatahoran’ny hafa azy io ka nampitondra fahoriana ny zanaka.
Raha nibahana tamin’ny fandinihana ny fiarahamonina sy ny kolontsaina ireo toko roa voalohany; dia lafin-javatra mifampiankina sy mifampiditra amin’izy ireo ihany ny lafiny toe-karena sy ny fampandrosoana, izay hojerena manaraka eto. Ny toe-karena sy ny fampandrosoana dia lafin-javatra mifampiankina akaiky ihany koa. Hojerena anatina zana-pizarana kely roa samy hafa izy ireo, satria heverinay fa na mifanakaiky aza ny hevitra entiny; dia tsy sahala na mitovy tanteraka akory. Ny fampandrosoana dia ezaka fanatsarana ny lafin-javatra rehetra ao amin’ny fiarahamonina; raha vokatra nateraky ny fampandrosoana kosa ny toe-karena. Na dia ao anatin’ny lafiny fampandrosoana kosa aza ny lafiny fampianarana, dia hatao anaty fizarana kely mahaleo tena izy any amin’ny farany. Antony voalohany mba ho fanomezan-danja ity taranja nanaovana asa fikarohana ity riba ny antony faharoa kosa dia mba ho fanomezan-danja ny tontolon’ny fampianarana izay sehatra ikatrohanay mpikaroka ity asa fikarohana ity.